Anchorman: The Legend of Ron Burgundy

Anchorman: The Legend of Ron Burgundy er en amerikansk komedie fra 2004. Filmen er regissert av Adam McKay, og har Will Ferrell og Christina Applegate i hovedrollene. Ferrell og McKay har også skrevet manuset.

I 2013 kom en oppfølger: Anchorman: The Legend Continues.

 Handling 
Ron Burgundy (Will Ferrell) er det mest populære og mest brukte nyhetsankeret i San Diego på 70-tallet. Men når ambisiøse Veronica Corningstone (Christina Applegate) ankommer TV-kanalen, forandrer alt seg. Ron sier seg fornøyd med det - så lenge hun holder seg til "kvinnelig" stoff, som moteshow og matlaging. Men Veronica er slett ikke innstilt på å gjøre det, og bestemmer seg for å ta plassen til Ron som oppleser. De vet begge at det ikke er plass til å dele rampelyset med den andre, og dermed starter en hard, bitter kamp for å vinne produsentenes og seernes gunst.

 Rolleliste 
 Will Ferrell i rollen som Ron Burgundy
 Christina Applegate i rollen som Veronica Corningstone
 Paul Rudd i rollen som Brian Fantana
 Steve Carell i rollen som Brick Tamland
 David Koechner i rollen som Champ Kind
 Fred Willard i rollen som Ed Harken
 Chris Parnell i rollen som Garth Holliday
 Luke Wilson i rollen som Frank Vitchard
 Ben Stiller i rollen som Arturo Mendes
 Vince Vaughn i rollen som Wes Mantooth
 Kathryn Hahn i rollen som Helen
 Fred Armisen i rollen som Tino
 Seth Rogen i rollen som ivrig kameramann
 Danny Trejo i rollen som bartender

 Oppfølger 
Det er bestemt at det blir laget en oppfølger, Anchorman 2, som kommer i 2013. Norsk premiere er foreløpig oppsatt til 28. februar 2014. Ferrell, Applegate, Rudd, Carell, Wilson og Koechner gjentar alle rollene sine, og McKay returnerer som regissør. I tillegg er kjente navn som Harrison Ford, Nicole Kidman, James Marsden, Kristen Wiig og Greg Kinnear alle hentet inn for å spille andre roller.

 Trivia 
 Maggie Gyllenhaal gjorde en audition for rollen som Veronica, følgelig uten å få rollen. Hun spilte likevel den romantiske interessen til Will Ferrell to år senere i en annen film, Stranger Than Fiction.
 Dette er første film av foreløpig fire hvor Adam McKay og Will Ferrell samarbeider, med McKay som regissør, Ferrell som hovedrolleinnehaver og begge som manusforfattere. De tre andre er Talladega Nights: The Ballad of Ricky Bobby (2006), Step Brothers (2008) og The Other Guys (2010). De skal for øvrig gjennomføre samme ordning i oppfølgeren til Anchorman. De samarbeidet også mye i TV-showet Saturday Night Live.

 Eksterne lenker 


Kategori:Filmer fra 2004
Kategori:Filmkomedier fra USA
Kategori:Engelskspråklige filmer
Kategori:Filmer lagt til California